Deurbraak na gru-aanval op ouma, kleindogter | Maroela Media
Een van die drie verdagtes wat geïdentifiseer is in verband met die gru-aanval op 'n ouma en haar kleindogter, is tydens 'n huisbraak doodgeskiet.
Die 61-jarige vrou en haar 21-jarige kleindogter is Vrydag in die vroeë oggendure in hul huis in Dobsonville, Soweto, aangeval.
Een van die gewapende verdagtes het die kleindogter verkrag terwyl 'n ander verdagte die ouma verkrag en erg aangerand het. Sy is ernstig beseer en na 'n nabygeleë kliniek gehaas waar sy aan haar beserings beswyk het.
Die ondersoekspan het inligting opgevolg wat hulle na Mpumalanga gelei het waar 'n verdagte Woensdagaand in hegtenis geneem is.
"Ons het ook vasgestel en bevestig dat nog 'n verdagte in die saak die naweek tydens 'n huisroof in Roodepoort doodgeskiet is," het brig. Mathapelo Peters, polisiewoordvoerder, gesê. "Ons het intussen ook 'n derde verdagte geïdentifiseer. Hy is een van die twee mans wat oor die naweek deur gemeenskapslede aangerand is."
Dié verdagte is intussen ook in hegtenis geneem en is in aanhouding. Die twee verdagtes, onderskeidelik 43 en 50 jaar oud, sal binnekort in die hof verskyn.
Peters het vroeër gesê die verdagtes het toegang toe die huis verkry deur 'n skuifdeur nadat hulle die diefwering oopgebreek het.
Lt.genl. Elias Mawela, provinsiale polisiekommissaris, het die inhegtenisneming van die verdagtes verwelkom en die ondersoekspan vir hul toewyding geloof.
Hoe verskriklik moes dit nie vir die Ouma en kleindogter gewees het nie!
Wat my wel troos is . . . dit wat vir die boosdoeners wag in die hiernamaals!!!
Dis verskriklik. Mag ons Liewe Vader julle vrede en vertroosting bied.
Die booswigte……………julle tyd kom.
Gaan maak julle saak reg.
Noem my 'n lafaard of onpatrioties maar ek wil nie meer in die land bly nie en kan ook nie emigreer nie. Is dit finaal ontmoontlik om selfbeskikking te verkry want die omstandighede gaan nie verander. Vir die naasbestaandes van die oumatjie en kindjie die vertroosting dat hulle op 'n beter plek is as hierdie gebroke land
Dankie SAPD. Roei die brutale ongeregtigheid uit
Sal interesant wees om te sien of hierdie soort insidente dalk die betrokkenheid van vrygelate tronk voels gedurende lockdown inhou? Ons kriminele syfers en insidente klim en styg met n spoed om van naar te word, nie om eers die vlakke van wreedheid te noem nie.